इंदौर। शहर में प्लास्टिक और थर्मोकोल के गिलास का उपयोग कम करने की दिशा में नगर निगम ने अनूठी पहल शुरू की है। उसके कर्मचारी और एनजीओ सदस्य चाय विक्रेताओं, होटलों और दुकानदारों के यहां दस्तक देकर आग्रह कर रहे हैं कि वे चाय पीने के लिए प्लास्टिक या थर्मोकोल के बजाय चीनी मिट्टी, स्टील या कांच के गिलास या कप का इस्तेमाल करें। शुरुआत जोन-11 के वार्ड 55 और 60 से की गई है और धीरे-धीरे यह प्रयोग शहर के सभी जोन में किया जाएगा।